CELEX: 32009D0358
Language: sl
Date: 2009-04-29 00:00:00
Title: 2009/358/ES: Odločba Komisije z dne 29. aprila 2009 o uskladitvi, rednem pošiljanju informacij in vprašalniku iz členov 22(1)(a) in 18 Direktive 2006/21/ES Evropskega parlamenta in Sveta o ravnanju z odpadki iz rudarskih in drugih ekstraktivnih dejavnosti (notificirano pod dokumentarno številko C(2009) 3011)

1.5.2009   
            
            
               SL
            
            
               Uradni list Evropske unije
            
            
               L 110/39
            
         
      ODLOČBA KOMISIJE
   
   z dne 29. aprila 2009
   o uskladitvi, rednem pošiljanju informacij in vprašalniku iz členov 22(1)(a) in 18 Direktive 2006/21/ES Evropskega parlamenta in Sveta o ravnanju z odpadki iz rudarskih in drugih ekstraktivnih dejavnosti
   (notificirano pod dokumentarno številko C(2009) 3011)
   (2009/358/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 2006/21/ES Evropskega parlamenta in Sveta z dne 15. marca 2006 o ravnanju z odpadki iz rudarskih in drugih ekstraktivnih dejavnosti ter o spremembi Direktive 2004/35/ES (1) in zlasti člena 22(1)(a) in člena 18 Direktive,
   ob upoštevanju naslednjega:
   
               (1)
            
            
               Namen te odločbe je določiti minimalne zahteve za zagotovitev usklajenega, pravočasnega in ustreznega zbiranja in po potrebi pošiljanja informacij iz členov 7(5), 11(3) in 12(6) Direktive 2006/21/ES ter zagotoviti podlago za vprašalnik iz člena 18(1) navedene direktive.
            
         
               (2)
            
            
               Letno pošiljanje informacij iz členov 7(5), 11(3) in 12(6) Direktive 2006/21/ES mora vključevati obdobje od 1. maja do 30. aprila naslednjega leta.
            
         
               (3)
            
            
               Poročilo iz člena 18(1) Direktive 2006/21/ES mora prvič vključevati obdobje od 1. maja 2008 do 30. aprila 2011 in ga je treba poslati Komisiji najpozneje do 1. februarja 2012.
            
         
               (4)
            
            
               Da se omeji upravna obremenitev, povezana z izvajanjem te odločbe, je treba seznam zahtevanih informacij omejiti na koristne podatke za izboljšanje izvajanja Direktive. Podobno je treba pošiljanje letnih informacij o dogodkih iz členov 11(3) in 12(6) Direktive 2006/21/ES omejiti na države članice, v katerih se takšen dogodek zgodi v obravnavanem obdobju.
            
         
               (5)
            
            
               Ukrepi iz te odločbe so v skladu z mnenjem Odbora, ustanovljenega v skladu s členom 23(2) Direktive 2006/21/ES –
            
         SPREJELA NASLEDNJO ODLOČBO:
   Člen 1
   Informacije, ki jih vsebuje dovoljenje, izdano v skladu s členom 7 Direktive 2006/21/ES, in ki jih je treba dati na voljo statističnim uradom Skupnosti, če zanje zaprosijo v statistične namene, so določene v Prilogi I.
   Člen 2
   Če se v državi članici zgodi eden ali več dogodkov iz členov 11(3) in 12(6) Direktive 2006/21/ES, mora zadevna država članica vsako leto poslati Komisiji za vsak dogodek informacije, določene v Prilogi II. Te informacije morajo vključevati obdobje od 1. maja do 30. aprila naslednjega leta in jih je treba poslati Komisiji najpozneje do 1. julija zadevnega leta.
   Člen 3
   Vprašalnik iz Priloge III bodo uporabljale države članice za poročanje o izvajanju Direktive iz člena 18(1) Direktive 2006/21/ES.
   Člen 4
   Ta odločba je naslovljena na države članice.
   
      V Bruslju, 29. aprila 2009
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 102, 11.4.2006, str. 15.
   
      PRILOGA I
      
         Informacije, vključene na seznam dovoljenj, izdanih v skladu z Direktivo 2006/21/ES
      
      
                  1.
               
               
                  Ime in naslov objekta, pristojnega organa za izdajanje dovoljenj in pristojnega organa za inšpekcijski nadzor.
               
            
                  2.
               
               
                  Osnovne informacije o izdanem dovoljenju, vključno z datumom izdaje, obdobjem veljavnosti, kategorijo objekta za ravnanje z odpadki v skladu s členom 9 Direktive, opisom faze obratovanja objektov in naprav (v obratovanju, faza zapiranja ali faza po zaprtju).
               
            
                  3.
               
               
                  Če je ustrezno, informacije o vrsti odpadkov in kratek opis objektov in naprav ter postopkov spremljanja in nadzora.
               
            
   
      PRILOGA II
      
         Informacije, ki se pošljejo Komisiji o dogodkih iz členov 11(3) in 12(6) v skladu s členom 18(2) Direktive 2006/21/ES
      
      Za vsak dogodek se zbere in pošlje naslednji seznam informacij:
      
                  1.
               
               
                  Ime in naslov objekta, pristojnega organa za izdajanje dovoljenj in pristojnega organa za inšpekcijski nadzor.
               
            
                  2.
               
               
                  Informacije o izdanem dovoljenju, vključno z datumom izdaje, obdobjem veljavnosti, kategorijo objekta za ravnanje z odpadki v skladu s členom 9 Direktive, vrsto odpadkov in kratkim opisom objektov in naprav ter postopkov spremljanja in nadzora; opis faze obratovanja objektov in naprav (v obratovanju, faza zapiranja ali faza po zaprtju).
               
            
                  3.
               
               
                  Opis dogodka, vključno z:
                  
                              (a)
                           
                           
                              naravo in opisom nezgode; opisom, kako je bil dogodek odkrit; krajem in časom dogodka;
                           
                        
                              (b)
                           
                           
                              časom in opisom informacij, ki jih je upravljavec poslal pristojnim organom, ter informacij, sporočenih javnosti, in po potrebi drugim državam članicam, ki jih morda to zadeva, če je možen čezmejni učinek;
                           
                        
                              (c)
                           
                           
                              oceno možnega vpliva na okolje in javno zdravje ter možnih posledic za stabilnost objekta za ravnanje z odpadki;
                           
                        
                              (d)
                           
                           
                              analizo možnih vzrokov dogodka.
                           
                        
            
                  4.
               
               
                  Opis sprejetih korektivnih ukrepov za odstranitev posledic dogodka ter zlasti:
                  
                              (a)
                           
                           
                              po potrebi opis, kako se izvaja načrt ukrepov ob nesrečah;
                           
                        
                              (b)
                           
                           
                              vrsta navodil, ki jih posredujejo pristojni organi;
                           
                        
                              (c)
                           
                           
                              drugi ukrepi, ki jih je treba opredeliti.
                           
                        
            
                  5.
               
               
                  Opis sprejetih ukrepov, da se prepreči nadaljnja nezgoda enake narave, ter zlasti:
                  
                              (a)
                           
                           
                              novi pogoji, ki so vključeni v dovoljenje;
                           
                        
                              (b)
                           
                           
                              prilagoditev sistema spremljanja in nadzora;
                           
                        
                              (c)
                           
                           
                              izboljšanje pošiljanja informacij;
                           
                        
                              (d)
                           
                           
                              drugi ukrepi, ki jih je treba opredeliti.
                           
                        
            
                  6.
               
               
                  Dodatne informacije, ki so lahko koristne za druge države članice in Komisijo za izboljšanje izvajanja Direktive.
               
            
   
      PRILOGA III
      
         
            „Vprašalnik za poročanje držav članic o izvajanju Direktive 2006/21/ES
            DEL A.   VPRAŠANJA, NA KATERA SE ODGOVORI ENKRAT V PRVEM OBDOBJU POROČANJA
            1.   Upravna ureditev in splošne informacije
            
            Navedite pristojni(-e) organ(-e), ki je (so) odgovoren(-ni) za:
            
                        (a)
                     
                     
                        preverjanje in odobritev načrtov ravnanja z odpadki, ki jih predlagajo upravljavci;
                     
                  
                        (b)
                     
                     
                        pripravo načrtov za ukrepe zunaj organizacije ob nesrečah za objekte in naprave kategorije ‚A‘
                     
                  
                        (c)
                     
                     
                        izdajanje in posodobitev dovoljenj ter določitev in posodobitev finančne garancije ter
                     
                  
                        (d)
                     
                     
                        izvajanje inšpekcijskega nadzora v objektih za ravnanje z odpadki.
                     
                  2.   Načrti ravnanja z odpadki ter preprečevanje večjih nesreč in obveščanje
            
            
                        (a)
                     
                     
                        Na kratko opišite: postopke za odobritev načrtov ravnanja z odpadki iz člena 5(6) Direktive.
                     
                  
                        (b)
                     
                     
                        Za objekte in naprave kategorije ‚A‘ ki ne spadajo na področje uporabe Direktive Sveta 96/82/ES z dne 9. decembra 1996 o obvladovanju nevarnosti večjih nesreč, v katere so vključene nevarne snovi (1), opišite sprejete ukrepe za:
                        
                                    —
                                 
                                 
                                    opredelitev nevarnosti večjih nesreč,
                                 
                              
                                    —
                                 
                                 
                                    vključitev potrebnih elementov pri načrtovanju, obratovanju in zaprtju objektov in naprav ter
                                 
                              
                                    —
                                 
                                 
                                    omejitev škodljivih posledic za zdravje ljudi in/ali okolje.
                                 
                              
                  3.   Dovoljenje in finančna garancija
            
            
                        (a)
                     
                     
                        Navedite sprejete ukrepe za zagotovitev, da bodo vsi objekti, ki obratujejo, zajeti v dovoljenju v skladu z Direktivo pred 1. majem 2012.
                     
                  
                        (b)
                     
                     
                        Na kratko opišite sprejete ukrepe za obveščanje organov, odgovornih za ureditev in nadzor dovoljenj, o najboljših razpoložljivih tehnologijah.
                     
                  
                        (c)
                     
                     
                        Navedite, ali je bila uporabljena možnost iz člena 2(3) Direktive za zmanjšanje ali opustitev zahtev v zvezi z odlaganjem nenevarnih odpadkov, ki so inertni ali ne, neonesnaženih tal ali šote.
                     
                  
                        (d)
                     
                     
                        Razložite sprejete ukrepe za zagotavljanje, da se dovoljenja redno posodabljajo v skladu s členom 7(4) Direktive.
                     
                  
                        (e)
                     
                     
                        Podrobno opišite postopek iz člena 14(1) Direktive ter ureditev za določitev finančne garancije in njeno periodično prilagajanje. Koliko objektov in naprav garancija že vključuje v skladu z določbami Direktive? Kako se bo zagotovilo, da bo garancija vključevala vse objekte in naprave pred 1. majem 2014?
                     
                  4.   Sodelovanje javnosti, čezmejni učinki
            
            
                        (a)
                     
                     
                        Razložite, kako se analizirajo in upoštevajo javno mnenje in pripombe pred sprejetjem odločbe o dovoljenju ter pri pripravi načrtov ukrepov zunaj organizacije ob nesrečah.
                     
                  
                        (b)
                     
                     
                        Kako je v zvezi z objekti in napravami z možnim čezmejnim učinkom zagotovljeno, da so potrebne informacije primeren čas na voljo drugim državam članicam in zadevni javnosti?
                     
                  
                        (c)
                     
                     
                        Kakšna je praktična ureditev za objekte in naprave kategorije ‚A‘ v primeru večje nesreče, ki zagotavlja, da:
                        
                                    —
                                 
                                 
                                    upravljavec nemudoma pošlje potrebne informacije pristojnemu organu,
                                 
                              
                                    —
                                 
                                 
                                    ima javnost na voljo informacije o varnostnih ukrepih in potrebnem ukrepanju ter
                                 
                              
                                    —
                                 
                                 
                                    se informacije, ki jih sporoči upravljavec, posredujejo drugi državi članici v primeru objekta in naprav z možnim čezmejnim učinkom?
                                 
                              
                  5.   Gradnja in upravljanje objektov za ravnanje z odpadki
            
            
                        (a)
                     
                     
                        Razložite sprejete ukrepe za zagotovitev, da o upravljanju objekta za ravnanje z odpadki odloča ‚pristojna oseba‘ iz člena 11(1) Direktive ter da je osebje ustrezno usposobljeno.
                     
                  
                        (b)
                     
                     
                        Na kratko opišite postopek za uradno obveščanje organa v 48 urah o dogodku, ki lahko vpliva na stabilnost objekta, in kakršnih koli pomembnih vplivih na okolje, ki so ugotovljeni pri spremljanju.
                     
                  
                        (c)
                     
                     
                        Opišite, kako pristojni organ v skladu s členom 11 preverja, da redna poročila o rezultatih spremljanja:
                        
                                    —
                                 
                                 
                                    upravljavec pošilja organu,
                                 
                              
                                    —
                                 
                                 
                                    dokazujejo izpolnjevanje pogojev iz dovoljenja?
                                 
                              
                  6.   Postopki zaprtja in upravljanja po zaprtju, popis
            
            
                        (a)
                     
                     
                        Na kratko razložite postopek za zagotavljanje, da se po zaprtju objekta in kadar organ meni, da je potrebno, izvaja redni nadzor stabilnosti in sprejmejo ukrepi za zmanjšanje vpliva na okolje.
                     
                  
                        (b)
                     
                     
                        Razložite sprejet ukrep za zagotovitev, da se do 1. maja 2012 izvede popis zaprtih objektov v skladu s členom 20 Direktive.
                     
                  7.   Inšpekcijski nadzor
            
            
                        (a)
                     
                     
                        Na kratko razložite, ali se minimalna merila za okoljske inšpekcijske preglede (2) upoštevajo za nadzor objektov, ki spadajo na področje uporabe Direktive, ter če se, kako se upoštevajo.
                     
                  
                        (b)
                     
                     
                        Na kratko opišite, kako so načrtovane dejavnosti inšpekcijskega nadzora. Ali so določeni prednostni objekti in naprave za inšpekcijski nadzor ter v skladu s katerimi merili? Ali sta pogostnost in vrsta inšpekcijskega nadzora prilagojeni tveganjem, povezanim z objektom in napravo ter njunim okoljem?
                     
                  
                        (c)
                     
                     
                        Razložite, kateri inšpekcijski ukrepi, kot so redni postopek obiska na kraju samem, vzorčenje, nadzor podatkov, pridobljenih pri spremljanju v organizaciji, nadzor posodobljene evidence o vseh postopkih ravnanja z odpadki, so izvedeni.
                     
                  
                        (d)
                     
                     
                        Razložite sprejete ukrepe za zagotavljanje, da se odobreni načrti ravnanja z odpadki redno posodabljajo in spremljajo.
                     
                  
                        (e)
                     
                     
                        Kakšna so pravila o kaznih za kršitev nacionalnih določb v skladu s členom 19 Direktive?
                     
                  DEL B.   VPRAŠANJA, NA KATERA SE ODGOVARJA V VSEH OBDOBJIH POROČANJA
            1.   Upravna ureditev in splošne informacije
            
            
                        (a)
                     
                     
                        Navedite upravni organ (ime, naslov, kontaktno osebo, elektronski naslov), odgovoren za usklajevanje odgovorov na ta vprašalnik.
                     
                  
                        (b)
                     
                     
                        Če je mogoče, pri izpolnjevanju razpredelnice v Prilogi ocenite število objektov za ravnanje z rudarskimi odpadki na ozemlju države članice.
                     
                  
                        (c)
                     
                     
                        Navedite število objektov za ravnanje z odpadki kategorije ‚A‘ ki obratujejo na vašem ozemlju in bi lahko vplivali na okolje ali zdravje ljudi v drugi državi članici.
                     
                  2.   Načrti ravnanja z odpadki ter preprečevanje večjih nesreč in obveščanje
            
            
                        (a)
                     
                     
                        Na kratko opišite:
                        
                                    —
                                 
                                 
                                    število načrtov ravnanja z odpadki, ki so bili med obdobjem poročanja odobreni ali začasno ali dokončno zavrnjeni, ter,
                                 
                              
                                    —
                                 
                                 
                                    po potrebi in če je možno, glavne razloge za dokončno zavrnitev načrta ravnanja z odpadki.
                                 
                              
                  
                        (b)
                     
                     
                        Navedite seznam načrtov ukrepov zunaj organizacije ob nesrečah iz člena 6(3) Direktive. Če načrt ukrepov ob nesrečah še ne vključuje vseh objektov in naprav kategorije ‚A‘ navedite število manjkajočih načrtov in načrt za pripravo zadevnih načrtov.
                     
                  
                        (c)
                     
                     
                        Če je v vaši državi oblikovan seznam inertnih odpadkov iz člena 2(3) Odločbe Komisije 2009/359/ES z dne 30. aprila 2009 o dopolnitvi opredelitve ‚inertnih odpadkov‘ v zvezi z izvajanjem člena 22(1)(f) Direktive 2006/21/ES Evropskega parlamenta in Sveta o ravnanju z odpadki iz rudarskih in drugih ekstraktivnih dejavnosti (3), priložite kopijo zadevnega seznama, vključno s kratkim opisom informacij in podatkov, da se določi, ali se lahko navedeni odpadki opredelijo kot inertni.
                     
                  3.   Dovoljenje in finančna garancija
            
            Če je mogoče, pri izpolnjevanju razpredelnice iz Priloge navedite število objektov in naprav, za katere je bilo izdano dovoljenje v skladu z določbami Direktive.
            4.   Postopki zaprtja in upravljanja po zaprtju, popis
            
            
                        (a)
                     
                     
                        Navedite, koliko postopkov zaprtja iz člena 12 Direktive je bilo izvedenih in/ali odobrenih med obdobjem poročanja.
                     
                  
                        (b)
                     
                     
                        Koliko objektov in naprav je zaprtih in redno spremljanih v vaši državi?
                     
                  5.   Inšpekcijski nadzor
            
            
                        (a)
                     
                     
                        Navedite število opravljenih inšpekcijskih pregledov v obdobju poročanja, pri čemer, če je možno, ločeno navedite inšpekcijske preglede v zvezi z/s:
                        
                                    —
                                 
                                 
                                    kategorijo ‚A‘ in drugimi objekti in napravami,
                                 
                              
                                    —
                                 
                                 
                                    objekti in napravami za ravnanje z inertnimi odpadki ter
                                 
                              
                                    —
                                 
                                 
                                    objekti in napravami za ravnanje z odpadki, ki niso inertni in nevarni.
                                 
                              Če je program inšpekcijskega nadzora pripravljen na ustrezni geografski ravni (nacionalni/regionalni/lokalni), priložite kopijo tega (teh) programa(-ov) v prilogi k poročilu.
                     
                  
                        (b)
                     
                     
                        Koliko primerov neupoštevanja določb Direktive je bilo ugotovljenih? Navedite glavne razloge za neupoštevanje ter sprejete ukrepe za zagotavljanje skladnosti z Direktivo.
                     
                  6.   Druge ustrezne informacije
            
            
                        (a)
                     
                     
                        Navedite glavne težave, ki so se pojavile pri izvajanju Direktive. Kako so bile te morebitne težave odpravljene?
                     
                  
                        (b)
                     
                     
                        Predložite dodatne pripombe, predloge ali informacije v zvezi z izvajanjem Direktive.
                     
                  
         
            PRILOGA (4)
            
            
                         
                     
                     
                        V obratovanju
                     
                     
                        V obratovanju z dovoljenjem (5)
                        
                     
                     
                        V prehodu (6)
                        
                     
                     
                        Faza zapiranja (7)
                        
                     
                     
                        Zaprti ali zapuščeni (8)
                        
                     
                  
                        Kategorija A (9)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Od tega objekti in naprave iz Direktive ‚Seveso‘ (10)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Druge kategorije
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Inertni odpadki (11)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Odpadki, ki niso nevarni in inertni
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Skupaj
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         (1)  UL L 10, 14.1.1997, str. 13.
      
         (2)  Priporočilo Evropskega parlamenta in Sveta z dne 4. aprila 2001 o minimalnih merilih za okoljsko inšpekcijo v državah članicah (UL L 118, 27.4.2001, str. 41).
      
         (3)  UL L 110, 1.5.2009, str. 46.
      
         (4)  Če je možno, razčlenite po sektorjih za mineralne surovine za gradbeništvo, kovinske minerale, industrijske minerale, energetske minerale in drugih sektorjih.
      
         (5)  Število objektov in naprav z dovoljenjem, ki že izpolnjujejo zahteve Direktive.
      
         (6)  Število objektov in naprav, ki bodo zaprti pred letom 2010 in spadajo na področje uporabe člena 24(4).
      
         (7)  Število objektov in naprav, za katere postopek zaprtja še poteka (člen 12).
      
         (8)  Če je možno, ocenite število zapuščenih in zaprtih objektov, ki so lahko škodljivi in spadajo na področje uporabe člena 20 Direktive.
      
         (9)  Objekti in naprave, uvrščeni v kategorijo ‚A‘ v skladu s členom 9 Direktive.
      
         (10)  Objekti in naprave, ki spadajo na področje uporabe Direktive 96/82/ES.
      
         (11)  Objekti in naprave, ki so izključno namenjeni za ravnanje z inertnimi odpadki, kot je določeno v Direktivi.“